

**Еуроны айналысқа енгiзуге байланысты кейбiр мәселелер туралы**

Қазақстан Республикасының Ұлттық Банкі Басқармасының қаулысы 2001 жылғы 19 қазан N 412. Қазақстан Республикасы Әділет министрлігінде 2001 жылғы 30 қарашада тіркелді. Тіркеу N 1689

      Қазақстан Республикасының аумағында Еуропалық Экономика және Валюта
Одағы елдерiнiң ұлттық валюталарын еуроға ауыстыру тәртiбiн реттеу
мақсатында, Қазақстан Республикасы Ұлттық Банкiнiң Басқармасы қаулы етеді:
  
      1. Мыналар белгiленсiн:
  
      1) Қазақстан Республикасының аумағында Еуропалық Экономика және
Валюта Одағы елдерiнiң ұлттық валюталарының банкноттарын және металл
ақшасын (бұдан әрi - ЕЭВО елдерiнiң валюталары) еуроға ауыстыру уәкiлеттi
банктердiң және банк операцияларының жекелеген түрлерiн жүзеге асыратын
уәкiлеттi ұйымдардың айырбастау пункттерiнде, Еуропаның Орталық Банкiнiң
бағамы бойынша (осы қаулының N 1 қосымшасы) жүзеге асырылады;
  
      2) 2002 жылдың 1 қаңтарынан бастап банктiк қызмет көрсету шарттарында
көрсетiлген ЕЭВО елдерiнiң валюталары, егер басқасы банктiк қызмет көрсету
шарттарына қосымша келiсiммен белгiленбесе, осы қаулының N 1 қосымшасында
көрсетiлген бағам бойынша еуроға ауыстырылады;
  
      3) клиенттiң өтiнiшi бойынша осы тармақтың 2) тармақшасына сәйкес
еуроға ауыстырылған банк есепшоттарындағы қалдықтар, уәкiлеттi банк немесе
банк операцияларының жекелеген түрлерiн жүзеге асыратын уәкiлеттi ұйым
белгiлеген бағам бойынша басқа валютаға айырбасталуы мүмкiн.
  
      2. Уәкiлеттi банктердiң және банк операцияларының жекелеген түрлерiн
жүзеге асыратын уәкiлеттi ұйымдардың айырбастау пункттерiнде ЕЭВО елдерi
валюталарының банкноттарын және металл ақшасын сату жөнiндегi операциялар
тоқтатылсын.
  
      3. ЕЭВО елдерi валюталарының банкноттарын және металл ақшасын
ауыстыруға арналған комиссиялық сыйақының ең жоғары мөлшерi ауыстырылатын
соманың 2 %-нен аспауы тиiс.
  
      4. ЕЭВО елдерi валюталарының банкноттарын және металл ақшасын сатып
алу бағамы уәкiлеттi банк және банк операцияларының жекелеген түрлерiн
жүзеге асыратын уәкiлеттi ұйым белгiлеген еуроны сатып алу бағамы
негiзiнде есептелген кросс-бағамнан және осы қаулының N 1 қосымшасында
көрсетiлген ЕЭВО елдерi валюталарының бағамынан ауытқуының ең жоғары шегi
2 %-тен аспауы тиiс.
  
      5. Уәкiлеттi банктер және банк операцияларының жекелеген түрлерiн
жүзеге асыратын уәкiлеттi ұйымдар ЕЭВО елдерi валюталарының банкноттарын
және металл ақшасын еуроға ауыстыру жөнiндегi операцияларға ЕЭВО елдерiнiң
валюталарын еуроға ауыстыру жөнiндегi операциялар тiзiлiмiнiң журналында
(осы қаулының N 2 қосымшасы) есеп жүргiзсiн. Уәкiлеттi банктер ЕЭВО
елдерiнiң валюталарын еуроға ауыстыру жөнiндегi операциялар тiзiлiмiнiң
журналын Қазақстан Республикасының Ұлттық Банкi Басқармасының 1999 жылғы
15 қарашадағы N 400
V991010\_
қаулысымен бекiтiлген Қазақстан
Республикасында қолма-қол шетел валютасымен айырбастау операцияларын
ұйымдастыру жөнiндегi нұсқаулықтың N 13 қосымшасында белгiленген тәртiппен
электрондық түрде жүргiзуге құқылы.
  
      6. Валюталық реттеу және бақылау басқармасы (Мәженова Б.М.):
  
      1) Заң департаментiмен (Шәрiпов С.Б.) бiрлесiп осы қаулыны Қазақстан
Республикасының Әдiлет министрлiгiнде мемлекеттiк тiркеу шараларын
қолдансын;
  
      2) Қазақстан Республикасының Әдiлет министрлiгiнде мемлекеттiк
тiркеуге алынған күннен бастап он күндiк мерзiмде осы қаулыны Қазақстан
Республикасының Ұлттық Банкi орталық аппаратының мүдделi бөлiмшелерiне,
аумақтық филиалдарына және уәкiлеттi банктерге жiберсiн.
  
      7. Қазақстан Республикасы Ұлттық Банкiнiң аумақтық филиалдары
Қазақстан Республикасының Әдiлет министрлiгiнде мемлекеттiк тiркелген
күннен бастап он төрт күндiк мерзiмнен кешiктiрмей осы қаулыны банк
операцияларының жекелеген түрлерiн жүзеге асыратын уәкiлеттi ұйымдарға
жiберсiн.
  
      8. Халықаралық қатынас және жұртшылықпен байланыс басқармасы
(Мартюшев Ю.А.) осы қаулыны бұқаралық ақпарат құралдарында жарияласын.
  
      9. Осы қаулы 2002 жылдың 1 қаңтарынан бастап күшiне енедi және 2002
жылдың 1 шiлдесiн қоса алғанға дейiн қолданылады.
  
      10. Осы қаулының орындалуын бақылау Қазақстан Республикасының Ұлттық
Банкi Төрағасының орынбасары Е.Т. Жанкелдинге жүктелсiн.

Ұлттық Банк
Төрағасы

Қазақстан Республикасының Ұлттық Банкі
  
Басқармасының 2001 жылғы 19 қазандағы
N 412 қаулысына
N 1 қосымша

                 ЕЭВО елдері валюталарының 1 еуроға бағамы

Австрия - 13,7603 австрия шиллингі
Бельгия - 40,3399 бельгия франкі
Германия - 1,95583 неміс маркасы
Греция - 340,750 грек драхмасы
Ирландия - 0,787564 ирланд фунты
Испания - 166,386 испан песеті
Италия - 1936,27 итальян лирі
Люксембург - 40,3399 люксембург франкі
Нидерланды - 2,20371 голланд гульдені
Португалия - 200,482 португал эскудосы
Финляндия - 5,94573 фин маркасы
Франция - 6,55957 француз франкі

Қазақстан Республикасының Ұлттық Банкі
  
Басқармасының 2001 жылғы 19 қазандағы
N 412 қаулысына
N 2 қосымша

Журналдың бірінші беті
ЕЭВО елдерінің валюталарын еуроға ауыстыру жөніндегі операциялар
ТІЗІЛІМІНІҢ ЖУРНАЛЫ
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
(уәкілетті банктің/банк операцияларының жекелеген түрлерін жүзеге
асыратын уәкілетті ұйымның атауы)
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
(айырбастау пунктінің тіркеу номері және мекен-жайы)
200\_\_ жылғы "\_\_\_" \_\_\_\_\_\_\_\_\_\_ басталды
200\_\_ жылғы "\_\_\_" \_\_\_\_\_\_\_\_\_\_ аяқталды
Журналдың ішкі беті
ЕЭВО валюталарын еуроға ауыстыру жөніндегі операциялар
ТІЗІЛІМІ
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
N ! Ауыстырылуға ! Ауыстырылуға ! Берілген !Комиссиялық сыйақы
р/с ! қабылданған ! қабылданған !еуро сомасы! мөлшері
! валютаның атауы !валютаның сомасы! !\_\_\_\_\_\_\_\_\_\_\_\_\_\_\_\_\_\_\_\_\_
! ! ! ! %-пен ! еурода
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
1 2 3 4 5 6
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
жиынтығы:
(валюта түрлері
бойынша)
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
Кассирдің қолы \_\_\_\_\_\_\_\_ Бет N \_\_\_\_\_\_\_\_
Журналдың соңғы беті
ЕЭВО елдерінің валюталарын еуроға ауыстыру жөніндегі операциялар
тізілімінің журналында \_\_\_\_\_\_ парақ номерленген және тігілген.
200\_\_ жылғы "\_\_\_" \_\_\_\_\_\_\_\_\_\_
Басшы \_\_\_\_\_\_\_\_ /қолы/ заңды тұлғаның
Бас бухгалтер \_\_\_\_\_\_\_\_ /қолы/ М.О.
Мамандар:
Омарбекова А.Т.
Икебаева Ә.Ж.

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК